Դատելով մամուլում հայտնված արտահոսքերից, Օհանյանը ներկայում այնքան էլ մեծ ընտրություն չունի: Մեկ ամիս առաջ նա կարող էր ընտրել ԱԱԽ նախագահի կամ ԶՈՒ գլխավոր շտաբի պետի պաշտոնների միջեւ: Կարող էր նաեւ նշանակվել ՀԱՊԿ գլխավոր քարտուղար: Այս բոլոր առաջարկները, սակայն, Օհանյանը մերժել է: Տեւական ժամանակ մամուլը գրում է նաեւ Օհանյանի՝ քաղաքական դաշտ տեղափոխվելու մասին: Ասում են՝ նա ղեկավարելու է Վիկտոր Դալլաքյանի կուսակցությունը: Դալլաքյանը երկու օր առաջ բավական երկիմաստ պատասխանեց այս հարցին` ավելի շատ ակնարկելով, որ նման բան միանգամայն հնարավոր է: Այսպիսի զարգացման հավանականության հիմքում դրված է նաեւ այն տեղեկությունը, որ Օհանյանը նեղացած է Սերժ Սարգսյանից, ուստի պետք չէ բացառել, որ կհամալրի ընդդիմության շարքերը: